作者:姚勉
標題:賀新郎
內容:長嘯山中臥。嘆從前、二十年來，因循空過。自是惺惺並了了，奈這五行尚左。遇好事、許多磨挫。浩蕩醉鄉狂莫檢，算傍人、笑得唇焦破。誰通道，只恁麼。從今牢把江湖柁。要做些勳業，歸來則個。不見彭餘朱李輩，總是白身人作。震耀得、聲名許大。萬一老天青眼顧，又何難、印佩黃金顆。時來到，也還我。